ROMÂNIA

JUDEŢUL SUCEAVA

COMUNA FÂNTÂNA MARE
CONSILIUL LOCAL

Nr. 2297 din 2.06.2021 
PROIECT
HOTĂRÂRE
privind înființarea  Serviciului Voluntar pentru Situaţii de Urgenţă al 

comunei Fântâna Mare
Consiliul Local al comunei Fântâna Mare, 
Având în vedere:

- Referatul de aprobare a Primarului comunei Fântâna Mare înregistrată la nr.2297/2.06.2021
- Raportul de specialitate al compartimentului de specialitate, înregistrat la nr.2428 din 15.04.2021 ;

- Art. 13 lit. d, art. 31 alin(3), art 32 alin (3) și (4)  din Legea nr. 307 din 12 iulie 2006, privind apărarea împotriva incendiilor, cu modificările şi completările ulterioare;

- Art 3 din Ordinul Ministrului Afacerilor Interne nr. 75 din 27 iunie 2019 şi art. 19, 20, 21 din anexa la Ordinul Ministrului Afacerilor Interne  nr. 75 din 27 iunie 2019 pentru aprobarea Criteriilor de performanță, privind structura organizatorica şi dotarea serviciilor voluntare pentru situaţii de urgenţă;


În baza prevederilor art. 129 alin. (7) lit. h) din O.U.G nr. 57/2019 privind Codul administrativ, cu modificările şi completările ulterioare,


În temeiul prevederilor art. 139 alin. (1) și al prevederilor art. 196 alin. (1) lit. a) din O.U.G nr. 57/2019 privind Codul administrativ, cu modificările şi completările ulterioare,

adoptă următoarea:

HOTĂRÂRE :

Art.1. Se aprobă înființează Serviciului Voluntar pentru Situaţii de urgenţă al comunei Fântâna Mare categoria V1  conform anexei nr. 1.


Art. 2. Se aprobă Regulamentul de organizare şi funcționarea a Serviciului Voluntar pentru Situaţii de Urgenţă al comunei Fântâna Mare conform anexei nr. 2.


Art. 3. Anexele nr. 1 şi nr.2 fac parte integrantă din prezenta hotărâre.


Art. 4 Pe data adoptării prezentei hotărâri se abrogă Hotărârea Consiliului Local nr. 16 din 20 mai 2013 cu privire la înființarea, organizarea şi funcționarea Serviciului Voluntar pentru Situaţii de Urgenţă al comunei Fântâna Mare

Art. 5  Primarul comunei Fântâna Mare prin aparatul de specialitate, va duce la îndeplinire prevederile prezentei hotărâri.  

Inițiator,

Primarul comunei Fântâna Mare
Vasile MUCILINIȚA

Anexa nr.2  la Hotărârea Consiliului Local nr.             din  


REGULAMENTUL

DE ORGANIZARE ŞI FUNCŢIONARE

A SERVICIULUI VOLUNTAR PENTRU SITUAŢII DE URGENŢĂ AL COMUNEI

 FÂNTÂNA MARE
Cap.1.  DISPOZIŢII GENERALE

Art. 1.  Date referitoare la constituirea serviciului

              Serviciul voluntar pentru situaţii de urgenţă al comunei  Fântâna Mare este structura specializată organizată cu personal angajat și voluntar, în scopul apărării vieții, avutului public și/sau privat, în situaţii de urgenţă.

Serviciul voluntar  pentru situaţii de urgenţă este constituit în subordinea consiliului local, destinat să execute activități de prevenire, monitorizare şi gestionare a situațiilor de urgenţă în sectorul de competentă, să asigure coordonarea de specialitate a activităților de apărare împotriva incendiilor şi de protecție civilă, să îndeplinească atribuțiile de prevenire a riscurilor producerii unor situaţii de urgenţă, prin activități de îndrumare şi control, să intervină în timp oportun pentru limitarea sau înlăturarea consecințelor situațiilor de urgenţă şi să efectueze acțiuni de ajutor şi salvare a oamenilor şi a bunurilor materiale în caz de dezastre, în cooperare cu celelalte structuri abilitate pentru asemenea situaţii.

Serviciul voluntar  pentru situaţii de urgenţă își îndeplinește atribuțiile legale şi prestează servicii în sectorul de competentă stabilit cu acordul Inspectoratului pentru situaţii de urgenţă „Bucovina” al județului Suceava.

Sectorul de competentă cuprinde teritoriul comunei Fântâna Mare
Art. 2.  Prezentarea succintă a activității serviciului în funcție de tipurile de risc gestionate.

· identifică sursele potențiale de risc de pe raza administrativ-teritorială din sectorul de competență sau limitrof acestuia;

· desfășoară activități de informare şi instruire privind cunoașterea şi respectarea regulilor şi a măsurilor de apărare împotriva incendiilor şi protecției civile;

· verifică modul de aplicare a normelor, reglementărilor tehnice şi dispozițiilor care privesc situațiile de urgenţă, în domeniul de competentă;

· asigură intervenția pentru stingerea incendiilor, salvarea, acordarea primului ajutor şi protecția persoanelor, a animalelor şi a bunurilor periclitate de incendii sau în alte situaţii de urgenţă.

· execută activitățile de înștiințare şi alarmare a populației despre pericolul producerii unei situaţii de urgenţă;

· execută pregătirea populației în vederea cunoașterii modului de comportare la dezastre;

· stabilește zonele de inundabilitate precum şi inventarierea locuințelor care se găsesc în aceste zone.

· delimitează zonele cu alunecări de teren şi iau măsurile de stopare a fenomenului prin plantarea unor arbori care pot străpunge stratul de humă.

· identifică locurile de aprovizionarea cu apă, a rampelor de aprovizionare a autospecialelor de stins incendii.

   Art. 3.  Alte date de interes general

           Constituirea, încadrarea şi dotarea serviciului voluntar pentru situaţii de urgenţă s-a  făcut în funcție de:

· numărul de gospodarii si/sau clădirii de locuit colective

· distanta fata de structurile de intervenție ale serviciilor profesioniste pentru situaţii de urgenta;

· tipurile de riscuri identificate în sectorul de competentă si concluziile rezultate din Planul de analiza si acoperire a riscurilor; 

· destinația, numărul de utilizatori şi/sau suprafața construcțiilor şi nivelul riscului de incendiu; 

· asigurarea timpului de răspuns; 

· asigurarea permanentă a intervenției.;

· dotarea cu instalații de stingere a incendiilor.

         Înființarea, extinderea sau restrângerea activității, precum şi desființarea Serviciului voluntar  pentru situaţii de urgenţă se face numai cu avizul Inspectoratului pentru situaţii de urgenţă „Bucovina” al județului Suceava.

Pentru asigurarea funcționării, serviciul voluntar pentru situaţii de urgenţă, va avea în administrare:

     - utilaje de intervenție necesare îndeplinirii atribuțiilor;

     - sediu şi spații de adăpostire a tehnicii de intervenție şi a materialelor din dotare;

     - mijloace de anunțare, alarmare, alertare şi conducere a intervenției;

     - săli de pregătire a personalului;

     - poligoane de antrenament;

     - mijloace şi echipament de protecție şi de lucru;

     - ateliere, magazii şi alte spații necesare funcționării serviciului;

     - substanțe şi echipamente de protecție specifice, care se pun la dispoziția forțelor de intervenție chemate în sprijin.

       Întreaga gestiune cu patrimoniul serviciului va fi dată în primire șefului serviciului, pe bază de semnătură. De asemenea, se va întocmi inventarul patrimoniului serviciului care face parte din documentele de organizare, desfășurare şi conducere a activității S.V.S.U., iar la predarea-primirea serviciului, obligatoriu se va verifica şi patrimoniul serviciului.

       Pregătirea Serviciului Voluntar pentru Situaţii de Urgenţă se execută în conformitate cu Planul județean de pregătire pentru situaţii de urgenţă. Pe baza Planului Județean se întocmește planul local de pregătire în care este cuprins şi SVSU. Evidenta  participării la pregătire se ține de șeful serviciului şi se raportează la Inspectoratului pentru Situaţii de Urgenţă „Bucovina” al Județului Suceava .

      Personalul serviciilor voluntare se antrenează, după caz:

· în baze de pregătire proprii acolo unde sunt, dotate cu aparate, utilaje şi echipamente specifice intervenției în situaţii de urgenţă, inclusiv pentru concursurile profesionale;

· în poligoanele de antrenament ale altor  servicii, în baza unor protocoale.

       Serviciul Voluntar  pentru Situaţii de Urgenţă participă la concursurile profesionale organizate la nivel local, județean, zonal şi după caz, la nivel național, fondurile necesare fiind asigurate de către Primărie cu aprobare Consiliului Local.

*Regulamentul de organizare şi funcționare a Serviciului Voluntar pentru Situaţii de Urgenţă,  se aprobă de către consiliul local.

Cap.2.  ORGANIZAREA ȘI ATRIBUȚIILE SERVICIULUI

  Art.1. Conducerea și structura organizatorică

    Conducerea:

   Serviciul Voluntar pentru Situaţii de Urgenţă  este condus de un șef, profesionist în domeniu, angajat al primăriei, ce se subordonează Consiliului Local şi nemijlocit primarului;

     Structura organizatorică

     Având în vedere dotarea actuală, în baza prevederilor art.19, 20 și 21  din anexa la Ordinul MAI 75/2019 precum şi HCL nr. _____ din _______2019   se constituie Serviciu Voluntar pentru Situaţii de Urgenţă tip V1  cu un număr de 11  voluntari având în formația de intervenție doar  echipe specializate.

1. Compartiment pentru prevenire 

    Numărul specialiștilor (personalului compartimentului), pentru activitatea de prevenire se stabilește astfel:

             a) pentru instituțiile publice şi operatorii economici din subordinea consiliilor locale, un specialist;

             b) în mediul rural, pentru 500 de locuințe individuale sau gospodării, un specialist.

     La nivelul comunei Fântâna Mare având în vedere numărul de gospodării compartimentul prevenire se compune din 3  specialiști.

2. Formația de intervenție :

a. Grupa de intervenție 
b. Echipe specializate :

· Stingere incendii

· Avertizare-alarmare-căutare-deblocare-salvare-evacuare;

      Serviciul voluntar se încadrează cu personal angajat pe funcții specifice şi cu personal voluntar.

      Funcția de șef serviciu se încadrează în mod obligatoriu cu personal angajat.

Personalul angajat trebuie să aibă calificarea şi atestarea necesare, conform reglementărilor în vigoare

      Personalul angajat şi cel voluntar trebuie să corespundă  criteriilor fizice şi sa fie apt medical si psihologic.

Criteriile fizice se evaluează la încadrarea personalului, pe baza baremelor prevăzute în Ordinul MAI 75/2019.

Aptitudinea medicala se evaluează la încadrare si anual.

Aptitudinea psihologica se evaluează la încadrare si ulterior cel puțin a data la 3 ani. 

    Art. 2. Atribuțiile  serviciului

                 -  Execută, cu forte proprii sau în cooperare, operațiuni si activități de înștiințare, avertizare, alarmare, alertare, recunoaștere, cercetare, evacuare, adăpostire, căutare, salvare, descarcerare, deblocare, prim ajutor sau asistenta medicala de urgenta, stingere a incendiilor, depoluare, protecție N.B.C. si decontaminare, filtrare si transport de apa, iluminat, protecție a bunurilor materiale, mediului si valorilor din patrimoniul cultural, acordare de sprijin pentru supraviețuirea populației afectate si alte măsuri de protecție a cetățenilor in caz de situaţii de urgentă;

                 - Participă cu formații de intervenție/solicită sprijinul altor forțe  stabilite şi aprobate pentru/la intervenții în sectorul/în afara sectorului de competentă;

                 -  Desfășoară activități de informare şi instruire privind cunoașterea şi respectarea regulilor şi măsurilor de apărare  împotriva  incendiilor şi de protecție civilă;

                 - Verifică modul de aplicare a normelor, dispozițiilor, instrucțiunilor şi măsurilor care privesc apărarea împotriva  incendiilor şi protecția civilă, în sectorul de competentă;

                 - Execută acțiuni de intervenție pentru stingerea incendiilor, salvarea, acordarea primului ajutor şi protecția persoanelor şi a bunurilor periclitate de incendii;

                 - Acordă ajutor, în condițiile legii, persoanelor a căror viață este pusă în pericol în caz de explozie, inundații, alunecări de teren, accidente, precum şi în caz de dezastre.

Art.3.  Atribuțiile compartimentului/specialiștilor pentru prevenire

· planifică şi desfășoară, controale, verificări şi alte activități de prevenire privind modul de aplicare a prevederilor legale şi stabilește măsurile necesare pentru creșterea nivelului de securitate al cetățenilor şi bunurilor;

· desfășoară activități de informare publică pentru cunoașterea de către cetățeni a tipurilor de risc specifice sectorului de competentă, măsurilor de prevenire, precum şi a conduitei de urmat pe timpul situațiilor de urgenţă;

· participă la elaborarea reglementărilor specifice sectorului de competentă în domeniul prevenirii şi intervenției în situaţii de urgenţă;

-   monitorizează şi evaluează tipurile de risc;

· participă la elaborarea şi derularea programelor pentru pregătirea personalului propriu, precum si a populației;

· controlează şi îndrumă în domeniul apărării împotriva incendiilor şi protecției civile operatorii economici/instituțiile şi structurile subordonate consiliului local;

· participă la identificarea resurselor umane şi materialelor disponibile pentru răspuns în situaţii de urgenţă şi ține evidența acestora;

· stabilește concepția de intervenție şi elaborează/ coordonează elaborarea documentelor operative de răspuns;

· planifică şi desfășoară exerciții, aplicații şi alte activități de pregătire, pentru verificarea viabilității documentelor operative;

· organizează evidența privind intervențiile, analizează periodic situația operativă şi valorifică rezultatele;

· participă la cercetarea cauzelor de incendiu, a condițiilor şi împrejurărilor care au determinat ori au favorizat producerea accidentelor şi dezastrelor;

· constată prin personalul desemnat, încălcarea dispozițiilor legale din domeniul de competentă;

· acordă sprijin unităților de învățământ  în organizarea şi desfășurarea activităților de pregătire a concursurilor cercurilor de elevi „Prietenii pompierilor” şi „Cu viața mea apăr viața”;

· asigură informarea organelor competente privind acțiunile desfășurate;

· desfășoară activități privind soluționarea petițiilor în domeniul specific.

· pentru identificarea şi evaluarea tipurilor de risc specifice sectorului de competentă, precum şi pentru stabilirea măsurilor în domeniul prevenirii şi intervenției, participă împreună cu consiliul local la întocmirea „Planului de analiză şi acoperire al riscurilor” în sectorul de competentă, pe baza schemei cu riscurile teritoriale întocmită de Inspectoratul pentru Situaţii de Urgenţă „Bucovina” al județului Suceava.

· supravegherea unor activități cu public numeros de natură religioasă, cultural-sportivă sau distractivă, sărbători tradiționale şi altele;

· cunoașterea nemijlocită a gradului real de protecție asigurat în instituții şi adoptarea celor mai corespunzătoare măsuri pentru îmbunătățirea acestuia.

Art.4.  Atribuțiile  formației/formațiilor de intervenție
· organizează intervenția unitară a Serviciului Voluntar Pentru Situaţii de Urgentă şi înlăturarea efectelor negative ale calamităților naturale şi catastrofelor;

· în cazul apariției unor situaţii de urgenţă, anunță imediat conducerea unității administrativ-teritoriale şi Inspectoratul pentru Situaţii de Urgentă „Bucovina” al județului Suceava, stabilind împreună cu conducătorii locurilor de muncă măsurile necesare ce se impun;

· cercetează, identifică şi evaluează efectele dezastrului care s-a produs în sectorul de competentă;

· transmite date şi informații Centrului Operativ al Comitetului Local pentru Situaţii de Urgenţă.

· organizează căutarea şi salvarea oamenilor surprinși sub dărâmături – salvarea victimelor rezultate în urma incendiilor, accidentelor rutiere de mari proporții, aviatice, feroviare, exploziilor sau avariilor tehnologice.

· salvarea persoanelor şi bunurilor materiale în caz de inundații sau accidente la baraje hidrotehnice.

· salvarea oamenilor şi animalelor în cazul unor accidente în care au fost implicate substanțe chimice sau radioactive.

· participarea la asigurarea cu apă potabilă a populației din zona dezastrului sau a accidentului major.

· participarea la distribuirea hranei şi a bunurilor de primă necesitate pentru persoanele sinistrate.

· participarea temporară la acțiuni de refacere a construcțiilor şi a unor lucrări de mică dimensiune.

· participarea instalarea taberelor pentru sinistrați şi la acțiunile ce se desfășoară pentru asigurarea condițiilor de trai ale acestora .

· asigurarea iluminatului pe timp de noapte pentru necesități proprii de intervenție sau la cererea altor servicii de urgenţă.

· participarea la pregătirea în domeniul situațiilor de urgenţă a salariaților  şi a populației din sectorul de competentă.

Art.5.   Atribuțiile  echipelor/echipei de intervenție 

· cercetează, identifică şi evaluează efectele dezastrului care s-a produs în sectorul de competentă;

· organizează căutarea şi salvarea oamenilor surprinși sub dărâmături – salvarea victimelor rezultate în urma incendiilor, accidentelor rutiere de mari proporții, aviatice, feroviare, exploziilor sau avariilor tehnologice.

· asigură salvarea persoanelor şi bunurilor materiale în caz de inundații sau accidente la baraje hidrotehnice.

· asigură salvarea oamenilor şi animalelor în cazul unor accidente în care au fost implicate substanțe chimice sau radioactive.

· participă la asigurarea cu apă potabilă a populației din zona dezastrului sau a accidentului major.

· participă la distribuirea hranei şi a bunurilor de primă necesitate pentru persoanele sinistrate.

· Participă la acțiuni de refacere a construcțiilor şi a unor lucrări de mică dimensiune.

· participă instalarea taberelor pentru sinistrați şi la acțiunile ce se desfășoară pentru asigurarea condițiilor de trai ale acestora .

· asigură iluminatului pe timp de noapte pentru necesități proprii de intervenție sau la cererea altor servicii de urgenţă.

· participă la pregătirea în domeniul situațiilor de urgenţă a salariaților  şi a populației din sectorul de competentă.

Cap.3 ATRIBUŢIILE PERSONALULUI DIN STRUCTURA SERVICIULUI  VOLUNTAR

  Art. 1. Atribuțiile șefului de serviciu

Șefului serviciului i se subordonează întreg personalul serviciului.

· întocmește documentele de organizare și funcționare a activității serviciului voluntar;

· organizează şi conduce nemijlocit instruirea de specialitate a serviciului întocmind în acest scop programul trimestrial şi urmărește executarea lui întocmai, de către întreg personalul serviciului, execută instruirea metodică a șefilor echipelor de intervenție;

· organizează activitatea pentru prevenirea situațiilor de urgenţă pe care o desfășoară  cu compartimentul,  în care scop:

· pregătește personalul care execută activitatea de prevenire la obiectivele locale şi gospodăriile cetățenești;

· controlează personal modul de respectare a normelor de P.S.I. şi de dotare şi acționează pentru înlăturarea operativă a oricăror încălcări;

· desfășoară activitate instructiv-educativă în rândul cetățenilor;

· face propuneri consiliului local cu privire la încadrarea cu personal a serviciului, urmărind respectarea criteriilor prevăzute de lege.

·     organizează intervenția serviciului - formației de intervenție pentru stingerea incendiilor şi înlăturarea efectelor negative ale calamităților naturale şi catastrofelor, precum şi salvarea şi acordarea primului ajutor persoanelor, în care scop:

· întocmește, cu sprijinul specialiștilor, documentele de organizare, desfășurare şi conducere a activității S.V.S.U. privind intervenția formației;

· pregătește personalul formației pentru intervenție, prin executarea de exerciții şi aplicații pe timp de zi şi de noapte, atât cu forțele şi mijloacele proprii, cât şi cu alte servicii;

· controlează şi ia măsuri pentru ca toate mașinile, utilajele, accesoriile, echipamentul de protecție şi instalațiile de stingere din dotarea serviciului, precum şi instalațiile de alarmare şi de stingere să fie în permanentă stare de utilizare;

· organizează alarmarea în caz de incendiu, explozii, a S.V.S.U. vecine, cu care este stabilită cooperarea;

· conduce serviciul în acțiunile de intervenție pentru stingerea incendiilor şi înlăturarea calamităților naturale şi catastrofelor;

· face propuneri privind îmbunătățirea continuă a încadrării serviciului;

· întocmește rapoartele de intervenție.

· asigură respectarea întocmai a programului zilnic al personalului angajat, înlocuiește şi actualizează documentele operative ale serviciului, asigură păstrarea şi menținerea corespunzătoare a bunurilor din înzestrarea acestuia şi a sediului, asigură ordinea şi disciplina, face propuneri de recompensare şi sancționare a personalului serviciului;

· in conformitate cu revederile ordinului comun  MAI/MMP nr.192/1422 din 2012 șeful Serviciului voluntar pentru situaţii de urgenţă îndeplinește funcția de agent de inundații la nivelul unității administrativ teritoriale având următoarele atribuții:

· Întocmește şi actualizează planurilor locale de apărare împotriva inundațiilor, ghețurilor şi poluărilor accidentale şi de evacuare în situaţii de urgenţă, afișarea extraselor din aceste planuri pe pagina de internet a instituției şi la sediul primăriilor;

· Asigură, prin Serviciul voluntar pentru situaţii de urgenţă, supravegherea permanentă, pe timpul apelor mari a secțiunilor podurilor şi podețelor subdimensionate de pe raza localității pentru prevenirea inundațiilor ; 

· Centralizarea datelor privind urmările fenomenelor hidrometeorologice periculoase şi întocmirea şi transmiterea rapoartelor operative potrivit prevederilor legale; 

· Organizează şi desfășoară permanent acțiuni de conștientizare a populației asupra riscului pe care îl prezintă inundațiile şi asupra măsurilor care trebuiesc întreprinse de fiecare cetățean pentru diminuarea pagubelor;

· Urmărește realizarea şi întreținerea corespunzătoare a șanțurilor şi rigolelor de scurgere a apelor pluviale, îndepărtarea materialului lemnos şi a deșeurilor din albiile cursurilor de apă, din secțiunile de scurgere a podurilor şi podețelor;  

· Asigură afișarea în locuri publice a semnificației codurilor de culori pentru avertizările meteorologice şi hidrologice şi a semnificației semnalelor acustice de alarmare a populației; 

· Colaborează permanent cu agenții hidrotehnici ai A.N.A.R. în ceea ce privește starea construcțiilor hidrotehnice şi a cursurilor de apă de pe raza localităților, precum şi efectele inundațiilor; 

· Solicită fondurile necesare dotării Serviciului voluntar pentru situaţii de urgenţă cu materiale şi mijloace specifice intervenției la inundații aglomerări de ghețuri şi accidente la construcții hidrotehnice;

· Efectuează instructajul introductiv general, pe locul de muncă și periodic cu membrii serviciului consemnând acest lucru în fișele de evidență SSM.

Art. 2. Atribuțiile șefului compartimentului de prevenire

· Asigură, controlul respectării legislației în vigoare în domeniul situațiilor de urgenţă al obiectivelor aparținând domeniului public şi privat din zona de competentă precum şi la gospodăriile cetățenești şi propune măsuri pentru remedierea deficiențelor constatate;

· Prezintă prin șeful de serviciu Consiliului Local şi Primarului informări periodice cu privire la situația operativă din zona de competentă;

· Menține permanent legătura între șeful serviciului voluntar pentru situații de urgență şi membrii compartimentului de prevenire referitor la situația operativă din zona de competentă, asigurând fluxul de informații;

· Asigură atenționarea cetățenilor asupra unor măsuri preventive specifice în sezoanele de primăvară şi toamnă, în perioadele caniculare şi cu secetă prelungită, sau când se înregistrează vânturi puternice;

· Asigură supravegherea unor activități cu public numeros de natură religioasă, cultural – sportivă sau distractivă, sărbători tradiționale şi altele;

· Urmărește depistarea şi înlăturarea  operativă a pericolelor şi cauzelor de incendiu, precum şi a condițiilor care le generează;

· Stabilește măsuri concrete pentru înlăturarea neajunsurilor constatate şi respectarea normelor, normativelor şi a altor prescripții tehnice şi dispoziții referitoare la prevenirea şi stingerea incendiilor;

· Acordă sprijin şi asistență tehnică de specialitate în soluționarea unor probleme de prevenire şi stingere a incendiilor sau conexe cu acestea;

· Urmărește tragerea la răspundere a celor vinovați de abaterile şi neajunsurile manifestate în activitatea de prevenire şi stingere a incendiilor și a altor tipuri de riscuri;

· Asigură cunoașterea nemijlocită a gradului real de protecție împotriva incendiilor asigurat în instituții şi adoptarea celor mai corespunzătoare măsuri pentru îmbunătățirea activității de prevenire şi stingere a incendiilor.

Art.3. Atribuțiile membrilor compartimentului de prevenire

· participarea  la toate activitățile de instruire de specialitate organizate cu serviciul voluntar  pentru situații de urgență , însușirea cunoștințelor necesare verificării în teren a respectării normelor PSI la gospodăriile cetățenești; 

· asigurarea respectării prevederilor actelor normative şi ale celorlalte reglementări privind apărarea împotriva incendiilor şi protecția civilă;

· identificarea, evaluarea şi analizarea pericolelor potențiale prin aprecierea posibilităților de apariție a lor şi a consecințelor acestora asupra vieții oamenilor, mediului şi bunurilor materiale;

· conștientizarea riscurilor prin schimbul reciproc de informații dintre personalul care executa controlul de prevenire, factorii de decizie, personalul angajat şi alte persoane interesate sau implicate;

· informarea populației şi a salariaților privind pericolele potențiale, precum şi modul de comportare în situaţii de urgenta;

· Consemnare concluziilor controalelor în caietul/nota de control;

· prezentarea concluziilor controalelor efectuate șefului de compartiment sesizând locurile cu pericolele majore;

· îndeplinește orice alte sarcini legate de atribuțiile compartimentului.

Art.4. Atribuțiile șefului echipei specializate

· răspund prompt la apelul lansat în cazul producerii unor situaţii de urgenţă, se prezintă rapid la locul stabilit şi participă efectiv la acțiunea pentru care au fost chemați;

· se preocupă de întreținerea şi folosirea judicioasă a dotării;

· poartă echipament de protecție specific, în cadrul tuturor acțiunilor pe care le coordonează sau la care participă;

· în cadrul echipei pe care o conduce, stabilește activități specifice pe care membrii acestora le îndeplinesc pe timpul intervențiilor;

Art.5. Atribuțiile membrilor echipelor specializate

· participă la pregătirea teoretică, exerciții şi aplicații practice, situaţii speciale şi concursuri profesionale; 
· se pregătesc pentru participarea la executarea misiunilor cu caracter special, care reclamă eforturi fizice prelungite, folosind în acest scop mijloacele din dotarea serviciului ca,  aparate izolante, aparate cu aer comprimat, măști contra fumului şi gazelor, costume pentru protecție contra temperaturilor, instalații pentru pregătire fizică, corzi şi brâie sau poligoane special amenajate;

· execută la ordinul șefului echipei misiuni privind salvarea oamenilor şi stingerea incendiilor în condiții deosebite de fum intens şi temperaturi ridicate, în locuri greu accesibile, înălțimi, subsoluri, cabluri electrice, dărâmături, etc.

· îndeplinește orice alte sarcini legate de atribuțiile serviciului, stabilite de șeful acestuia sau de șeful de echipă;

